2003/212/EY: EU—Tšekki-assosiaationeuvoston päätös N:o 1/2003, tehty 4 päivänä helmikuuta 2003, assosiaationeuvoston päätöksellä N:o 3/97 käyttöön otetun kaksinkertaisen tarkkailun järjestelmän soveltamisen jatkamisesta tämän päätöksen voimaantulopäivästä Tšekin Euroopan unioniin liittymispäivään



Virallinen lehti nro L 081 , 28/03/2003 s. 0043 - 0044



EU-Tsekki-assosiaationeuvoston päätös N:o 1/2003, tehty 4 päivänä helmikuuta 2003, assosiaationeuvoston päätöksellä N:o 3/97 käyttöön otetun kaksinkertaisen tarkkailun järjestelmän soveltamisen jatkamisesta tämän päätöksen voimaantulopäivästä Tsekin Euroopan unioniin liittymispäivään (2003/212/EY) ASSOSIAATIONEUVOSTO, joka katsoo seuraavaa: (1) Euroopan yhteisöjen ja niiden jäsenvaltioiden sekä Tsekin tasavallan assosiaatiosta tehdyn, 1 päivänä helmikuuta 1995 voimaan tulleen Eurooppa-sopimuksen(1) pöytäkirjan N:o 2 10 artiklassa tarkoitettu yhteydenpitoryhmä kokoontui 23 päivänä lokakuuta 2002 ja päätti suositella sopimuksen 104 artiklalla perustetulle assosiaationeuvostolle, että assosiaationeuvoston päätöksellä N:o 3/97(2) vuonna 1998 käyttöön otetun kaksinkertaisen tarkkailun järjestelmän, jonka soveltamista on jatkettu 1 päivästä tammikuuta 31 päivään joulukuuta 1999 assosiaationeuvoston päätöksellä N:o 7/98(3), 1 päivästä tammikuuta 31 päivään joulukuuta 2000 assosiaationeuvoston päätöksellä N:o 1/2000(4), 1 päivästä tammikuuta 31 päivään joulukuuta 2001 assosiaationeuvoston päätöksellä N:o 1/2001(5) ja 1 päivästä tammikuuta 31 päivään joulukuuta 2002 assosiaationeuvoston päätöksellä N:o 1/2002(6), soveltamista jatkettaisiin tämän päätöksen voimaantulopäivästä Tsekin Euroopan unioniin liittymispäivään. (2) Saatuaan kaikki asiaa koskevat tiedot assosiaationeuvosto on päättänyt noudattaa tätä suositusta, ON PÄÄTTÄNYT SEURAAVAA: 1 artikla 1. Jatketaan assosiaationeuvoston päätöksellä N:o 3/97 käyttöön otetun kaksinkertaisen tarkkailun järjestelmän soveltamista tämän päätöksen voimaantulopäivästä Tsekin Euroopan unioniin liittymispäivään. Päätöksen johdanto-osassa sekä 1 artiklan 1 ja 3 kohdassa olevat viittaukset 1 päivän tammikuuta ja 31 päivän joulukuuta 2002 väliseen ajanjaksoon korvataan viittauksilla 7 päivän huhtikuuta 2003 ja Tsekin Euroopan unioniin liittymispäivän väliseen ajanjaksoon. 2. Korvataan kyseisen päätöksen liite I tämän päätöksen liitteellä. 2 artikla Euroopan yhteisöön 1 päivän tammikuuta 2003 ja tämän päätöksen voimaantulopäivän välisenä aikana lähetetyt tavarat eivät kuulu tämän päätöksen soveltamisalaan. 3 artikla Tämä päätös tulee voimaan kymmenentenä päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä 4 päivänä helmikuuta 2003. Assosiaationeuvoston puolesta Puheenjohtaja G. Papandreou (1) EYVL L 360, 31.12.1994, s. 2. (2) EYVL L 13, 19.1.1998, s. 99. (3) EYVL L 29, 3.2.1999, s. 26. (4) EYVL L 69, 17.3.2000, s. 53. (5) EYVL L 35, 6.2.2001, s. 37. (6) EYVL L 135, 23.5.2002, s. 23. LIITE "LIITE I TSEKKI Luettelo tuotteista, joihin sovelletaan kaksinkertaisen tarkkailun järjestelmää Kylmävalssatut levyt 7209 15 00 7209 16 90 7209 17 90 7209 18 91 7209 18 99 7209 25 00 7209 26 90 7209 27 90 7209 28 90 7211 23 10 7211 23 51 7211 29 20 Hitsatut putket Koko CN-nimike 7306"